hu id en uz id hu id id id id ms id en id id id id ms id id id ms id id id id id id id ms id ms id nb ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Daging goreng kunyit adalah masakan daging paling mudah tapi sedap. Aromanya yang wangi cukup membangkitkan selera. Masakan ringkas ini enak dinikmati panas-panas dengan nasi putih, telur dadar, ulam-ulaman dan sambal belacan atau budu. Sedap juga dimakan dengan pulut kuning.
Berikut kami kongsikan cara mudah memasak daging goreng kunyit.
Resipi Daging Goreng Kunyit Dengan Kacang Panjang
Masa persediaan: 15 minit ♦ Masa memasak: 20 minit ♦ Hidangan: 4 orang
Berikut adalah bahan-bahan yang diperlukan untuk resipi daging goreng kunyit.
300 gm daging lembu
1 biji bawang besar
2 ulas bawang putih
3 batang kacang panjang
1 biji cili hijau
1 inci kunyit hidup (atau 1 sudu kecil serbuk kunyit)
½ sudu kecil garam
Serbuk perasa - optional
3 sudu besar minyak masak
Potong daging nipis-nipis melintang urat. Kemudian bilas dan tuskan.
Tumbuk campuran garam, kunyit hidup dan bawang putih hingga lumat. Gaulkan daging dengan garam kunyit dan perapkan kira-kira 10 minit.
Gunakan serbuk kunyit jika tidak mahu menumbuk (tapi kunyit hidup rasanya lebih sedap dan baunya wangi). Gaulkan serbuk kunyit dengan garam. Bawang putih pula dihiris nipis.
Hiris bulat bawang besar dan potong serong kacang panjang dan cili hijau.
Daging goreng kunyit hidangan best untuk makan tengahari
Berikut adalah langkah-langkah untuk memasak daging goreng kunyit.
Masukkan daging ke dalam kuali. Masukkan air hingga tenggelam daging dan masukkan sesudu besar minyak. Rebus dengan api sederhana sehingga daging empuk. Tambah air jika air kering sebelum daging empuk.
Setelah daging lembut dan air kering, masukkan minyak selebihnya, besarkan api dan goreng daging sehingga garing. Tahap kegaringan mengikut citarasa anda. Tambah garam dan serbuk perasa jika perlu.
Masukkan bawang besar, kacang panjang, cili hijau dan kacau seketika sehingga sayur layu.
Matikan api, angkat dan hidangkan panas-panas.
Kategori: Daging, Lauk Pauk, Masakan Goreng
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian